מכרז פומבי להדפסת חשבוניות – מס  התחשבנות
6/2010

1.	רשות המסים בישראל, (להלן: "המזמין") יוצאת במכרז פומבי מס' 6/2010 לקבלת הצעות להדפסת חשבוניות מס התחשבנות  (להלן: "המכרז"). 
2.	משך ההתקשרות הנו לשנה החל מיום 1.12.2010 ממועד החתימה על החוזה עם אופציה של המזמין להארכת תוקף ההתקשרות לארבע שנים נוספות, שנה אחת בכל פעם, בכפוף לחוק חובת המכרזים תשכ"ב - 1992, התקנות על פיו והוראות תקנון כספים ומשק המתפרסמות על ידי החשב הכללי במשרד האוצר. 
3.	על המציע לצרף להצעתו את המסמכים הבאים כתנאי להשתתפותו במכרז:
3.1.	מלוא האישורים והתצהיר הנדרשים עפ"י חוק עסקאות גופים ציבוריים, התשל"ו - 1976. 
3.2.	אישור עדכני על רישום במרשם המתנהל עפ"י דין לגבי תאגידים מסוגו ואישור עו"ד או  רו"ח.
3.3.	צילום שובר התשלום לרכישת מסמכי המכרז.
3.4.	ערבות בנקאית או ערבות של חברת ביטוח ישראלית על סך של    30,000 ₪ . הערבות תהיה בתוקף עד ליום 31.12.10. 
4.	על המציע להיות מי שמתקיים בו כל התנאים הבאים:	
4.1.	על המציע להיות בעל ניסיון מוכח של 3 שנים לפחות בעבודות הדפסה כולל אלמנטים ביטחוניים למניעת זיופים כמפורט במפרט הטכני  נספח ג'.  
4.2.	על המציע להיות בעל יכולת לבצע מכלול השירותים הנדרשים בבית הדפוס בתחומים   
הבאים:
    * עיצוב וגרפיקה.
    * דפוס והדפסת מגוון טפסים.
    * הפקת טפסים בתדירות גבוהה של לפחות פעמיים בשבוע.
    * חיתוך אריזה ומשלוח המוצר ליעדו.
4.3.	על המציע לצרף להצעתו 3 המלצות עדכניות מגופים שונים להוכחת ניסיונו כאמור. על המציע לצרף להצעתו דוגמאות של עבודות שביצע בתחום המבוקש. 
4.4.	על המציע להיות בעל חשבון בנק בבנק הדואר. מציע אשר אין על שמו חשבון בנק  בבנק הדואר במידה ויזכה במכרז מתחייב ע"י הגשת הצעתו במכרז זה בפתיחת חשבון כאמור.
למען הסר ספק יובהר כי כל העמלות, התשלומים וכדומה בגין פתיחת החשבון ו/או ניהול החשבון ו/ או פעולות בחשבון יחולו על הספק.

4.5.	על המציע להיות בעל יכולת מחשובית לתקשורת בין מחשבים כמפורט בנספח  ג'  סעיף  8.

5.	על המציע לעמוד בכל תנאי הסף הנוספים ובמלוא הדרישות כמפורט במסמכי המכרז. 

6.	את מסמכי המכרז ניתן לקבל ברשות המסים בישראל , יחידת בנא"מ - רח' בנק ישראל 5, ירושלים  אצל גב' לימור אפרתי  בחדר מס'  3536 טל' 02-6664040 ניתן לרכוש את מסמכי המכרז החל מיום 12.10.2010  ועד ליום 11.11.2010 .

לכתובת זו ניתן גם לפנות בשאלות הבהרה בכתב עד ליום 3.11.10 בשעה 15:00. ניתן גם לפנות בפקס שמספרו  02-6664092 שאלות הבהרה שיגיעו למזמין לאחר תאריך זה, או שיופנו בדרך אחרת, לא ייענו. שאלות ניתן להגיש רק לאחר רכישת מסמכי המכרז. כל השאלות והתשובות להן יפורסמו באתר האינטרנט של המשרד ובאתר האינטרנט הממשלתי באמצעות מערכת מנוף, ירוכזו ויופצו לכל רוכשי המכרז, יהוו חלק בלתי נפרד ממסכי המכרז ויגברו על האמור בהם. 
7.	מסמכי המכרז יימסרו למציע אשר יציג העתק משובר תשלום ע"ס 500 ₪ שלא יוחזרו, אשר ישולמו לפקודת המזמין, חשבון מס'  סניף 001 בנק הדואר  ירושלים. 
8.	את ההצעות יש להכניס לתיבת המכרזים הנמצאת ברשות המסים בישראל, רחוב בנק ישראל 5 ירושלים קומה 3, ליד המזכירות  עד לתאריך 11.11.10 בשעה 14:00. ההצעה תוגש במעטפה חתומה וסגורה בשני עותקים. על גבי המעטפה יש לציין את שם המכרז ומספרו 6/2010 בלבד.
9.	כנס ספקים ייערך בתאריך: 27.10.10 בשעה: 10:00 בכתובת: הנהלת רשות המסים רחוב בנק  ישראל 5 ירושלים  יחידת בנא"מ קומה 3.
ההשתתפות בכנס הנה חובה ומהווה תנאי סף להשתתפות במכרז.        
10.	המזמין אינו חייב לקבל את ההצעה הזולה ביותר או כל הצעה שהיא. המזמין שומר על זכותו לבקש הבהרות מהמציעים. המזמין לא יתחשב בכל הצעה שהיא בלתי סבירה או חסרה או שאינה עונה על דרישות הסף במכרז. המזמין רשאי לא לקבל אף אחת מההצעות שיוגשו ו/או לבטל את המכרז. המזמין שומר על זכותו לבחור כשיר ראשון וכשיר שני. 
11.	הזוכה במכרז יידרש לחתום על הסכם במתכונת ההסכם המצורף למסמכי המכרז.
12.	ניתן לעיין במסמכי המכרז באתר האינטרנט שכתובתו  WWW.MOF.GOV.IL/TAXES
13.	בסתירה בין הוראות מודעה זו לבין הוראות מסמכי המכרז, מסמכי המכרז יגברו.